pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดวธ.เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสำนักงานวัฒนธรรมจังหวัดทั่วประเทศ
วันพุธที่ 24 มีนาคม 2564
ปลัดวธ.เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสํานักงานวัฒนธรรมจังหวัดทั่วประเทศ
ปลัดวธ.เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสํานักงานวัฒนธรรมจังหวัดทั่วประเทศ
วันที่ ๒๔ มีนาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการพัฒนาศักยภาพการเขียนผลงานทางวิชาการ ในรูปแบบออนไลน์ผ่านทางระบบ Conference Zoom ไปยังสํานักงานวัฒนธรรมจังหวัดทั่วประเทศ โดยมี นางสุนันทา มิตรงาม ที่ปรึกษากระทรวงวัฒนธรรม นางสุภัทร กิจเวช ผู้อํานวยการกองกลาง ผู้บริหารกระทรวงวัฒนธรรม ข้าราชการสํานักงานวัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ห้องแถลงข่าว ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ สานต่อความสัมพันธ์ไทย-ตุรกี พร้อมสนับสนุนการค้าการลงทุนระหว่างกัน
วันพฤหัสบดีที่ 25 มีนาคม 2564
นายกฯ สานต่อความสัมพันธ์ไทย-ตุรกี พร้อมสนับสนุนการค้าการลงทุนระหว่างกัน
นายกฯ สานต่อความสัมพันธ์ไทย-ตุรกี พร้อมสนับสนุนการค้าการลงทุนระหว่างกัน
วันนี้ (25 มีนาคม 2564) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางเอฟเรน ดาเดเลน อักกุน (H.E. Mrs. Evren Dağdelen Akgün) เอกอัครราชทูตสาธารณรัฐตุรกีประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากตําแหน่ง ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรีได้กล่าวสรุปสาระสําคัญ ดังนี้
นายกรัฐมนตรีชื่นชมการทํางานอย่างแข็งขันเพื่อส่งเสริมความสัมพันธ์ไทย-ตุรกี ตลอดระยะเวลาประจําการของเอกอัครราชทูตฯ และยินดีที่ความสัมพันธ์ของทั้งสองประเทศมีพลวัตเพิ่มมากขึ้นในช่วง 4 ปีที่ผ่านมาผ่านการจัดกิจกรรมต่าง ๆ เชื่อมั่นว่า ไทยจะมีเอกอัครราชทูตฯ เป็น “Friend of Thailand” เพิ่มขึ้นอีกหนึ่งคนในตุรกี พร้อมอวยพรให้ประสบความสําเร็จในภารกิจที่จะได้รับมอบหมายในอนาคต และขอฝากความระลึกถึงนายเรเจป ไตยิป แอร์โดอัน ประธานาธิบดีตุรกี และภริยา ทั้งนี้ ไทยยินดีที่จะขับเคลื่อนและเดินหน้าความร่วมมือต่าง ๆ อย่างต่อเนื่อง และพร้อมขยายความร่วมมือให้ครอบคลุมทุกมิติ
เอกอัครราชทูตฯ กล่าวขอบคุณรัฐบาลไทยที่ให้การต้อนรับอย่างอบอุ่นเสมอมาและเป็นเกียรติอย่างมากที่ได้มาดํารงตําแหน่งเอกอัครราชทูตในประเทศไทยเป็นประเทศแรก พร้อมยืนยันว่าจะสานต่อความสัมพันธ์และความร่วมมือระหว่างกันให้เพิ่มมากขึ้น โดยตลอดระยะเวลา 4 ปีของการทํางาน เอกอัครราชทูตฯ ได้รับประสบการณ์และความประทับใจผ่านเอกลักษณ์และวัฒนธรรมต่าง ๆ ของไทย โดยเฉพาะอย่างยิ่งการอยู่ในช่วงสัปดาห์ของการครบรอบหนึ่งปีการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซี่งได้เห็นถึงความร่วมมือร่วมใจอันเป็นหนึ่งเดียวกันของคนไทย และในขณะเดียวกันได้เรียนรู้ถึงพระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่สามารถนําไปประยุกต์ใช้กับโครงการพัฒนาต่าง ๆ ในอนาคตได้
ทั้งสองฝ่ายเห็นพ้องที่จะขยายความร่วมมือระหว่างกันให้ครอบคลุมมากยิ่งขึ้น ซึ่งสามารถเป็นประตูเชื่อมโยงระหว่างภูมิภาคอาเซียน-ยุโรป-แอฟริกา ให้แก่กันได้ โดยเฉพาะประเทศไทยที่ตุรกีเชื่อมั่นว่าเป็นหนึ่งในประเทศสําคัญของอาเซียน
ทั้งนี้ ทั้งสองฝ่ายได้หารือถึงประเด็นทวิภาคีต่าง ๆ ได้แก่ ด้านการท่องเที่ยว การศึกษาและวัฒนธรรม การแปรรูปผลิตภัณฑ์ทางการเกษตร เป็นต้น ในส่วนด้านการค้าการลงทุน การเห็นชอบจัดตั้งสถานกงสุลกิตติมศักดิ์ ณ เมืองอิซมีร์ และเมืองโบลู ด้านเศรษฐกิจ เป็นโอกาสให้ทั้งสองประเทศมีแนวทางที่จะเจรจาความตกลงการค้าเสรีไทย-ตุรกีให้แล้วเสร็จภายในปี 2565 ซึ่งนายกรัฐมนตรีได้กล่าวขอบคุณภาคเอกชนตุรกีที่ลงทุนในไทย พร้อมเชิญชวนให้นักธุรกิจตุรกีขยายการลงทุนให้มากขึ้น โดยเฉพาะในเขตพัฒนาพิเศษภาคตะวันออก (EEC) ซึ่งทางตุรกีให้ความสนใจในการพัฒนาเมืองอัจฉริยะ (Smart City) ของเขต EEC ในขณะเดียวกัน ไทยยินดีสนับสนุนให้ผู้ประกอบการไทยเข้าลงทุนในตุรกีในสาขาที่ไทยมีศักยภาพ ด้านการป้องกันประเทศ ทั้งสองฝ่ายยินดีที่จะให้ความร่วมมือในระยะยาวผ่านการพัฒนาอุตสาหกรรมป้องกันประเทศ โดยตุรกีพร้อมที่จะแลกเปลี่ยนข้อมูลและถ่ายทอดเทคโนโลยีการป้องกันประเทศให้แก่ไทย
รัฐบาลไทย-ข่าวทำเนียบรัฐบาล-ผู้ตรวจราชการกระทรวงวัฒนธรรม เป็นประธานในกิจกรรมทำบุญตักบาตร เพื่อความเป็นสิริมงคล
วันศุกร์ที่ 5 มีนาคม 2564
ผู้ตรวจราชการกระทรวงวัฒนธรรม เป็นประธานในกิจกรรมทําบุญตักบาตร เพื่อความเป็นสิริมงคล
ผู้ตรวจราชการกระทรวงวัฒนธรรม เป็นประธานในกิจกรรมทําบุญตักบาตร เพื่อความเป็นสิริมงคล
วันที่ ๕ มีนาคม ๒๕๖๔ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เป็นประธานในกิจกรรมทําบุญตักบาตร เพื่อความเป็นสิริมงคล โดยมี ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ บริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-การประชุมคณะทำงานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564
วันพฤหัสบดีที่ 18 มีนาคม 2564
การประชุมคณะทํางานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564
ผู้ช่วยรัฐมนตรีฯ เป็นประธานการประชุมคณะทํางานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564
วันนี้ (18 มีนาคม 2564) นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เป็นประธานการประชุมคณะทํางานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564 พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม เพื่อหารือกําหนดแนวทาง ติดตามการดําเนินงานในพื้นที่จังหวัดมุกดาหาร จังหวัดอุดรธานี และจังหวัดหนองคาย โดยมี นายสมพล โนดไธสง ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรมรักษาการในตําแหน่งผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุมชุนหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ตรวจหาเชื้อ Covid-19 คัดกรองเชิงรุกผู้ค้าในตลาดนัดสวัสดิการกระทรวงพาณิชย์
วันพฤหัสบดีที่ 18 มีนาคม 2564
ตรวจหาเชื้อ Covid-19 คัดกรองเชิงรุกผู้ค้าในตลาดนัดสวัสดิการกระทรวงพาณิชย์
ตรวจหาเชื้อ Covid-19 คัดกรองเชิงรุกผู้ค้าในตลาดนัดสวัสดิการกระทรวงพาณิชย์
เมื่อวันศุกร์ที่ 12 มีนาคม 2564 ทีมควบคุมโรคอําเภอเมืองนนทบุรี ร่วมกับ ทีมเทศบาลนครนนทบุรี รพ.พระนั่งเกล้า ออกตรวจคัดกรองเชิงรุกผู้ค้าในตลาดนัดสวัสดิการกระทรวงพาณิชย์ จํานวน 60 ราย เก็บตัวอย่างตรวจหาเชื้อ Covid-19 โดยมีท่านวันเพ็ญ นิโครวนจํารัส ที่ปรึกษาการพาณิชย์ เข้าร่วมสังเกตการณ์ผลการตรวจไม่พบเชื้อ
รัฐบาลไทย-ข่าวทำเนียบรัฐบาล-คัดเลือกเกษตรกร สถาบันเกษตรกร และสหกรณ์ดีเด่นแห่งชาติ
วันพฤหัสบดีที่ 18 มีนาคม 2564
คัดเลือกเกษตรกร สถาบันเกษตรกร และสหกรณ์ดีเด่นแห่งชาติ
กระทรวงเกษตรฯ ประชุมคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ครั้งที่ 2/2564
วันพุธที่ 17 มีนาคม 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานประชุมคณะกรรมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ครั้งที่ 2/2564 โดยมีนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ร่วมประชุม พร้อมทั้งผู้แทนกรมต่าง ๆ ในคณะกรรมการดังกล่าวเข้าร่วม
สําหรับการประชุมครั้งนี้ ที่ประชุมได้พิจารณาคัดเลือกเกษตรกรและบุคคลทางการเกษตรดีเด่น จํานวน 16 สาขา และสถาบันเกษตรกรดีเด่น จํานวน 12 สาขา สหกรณ์ดีเด่น จํานวน 6 สาขา ซึ่งผู้ที่ได้รับการคัดเลือกจะเข้ารับพระราชทานรางวัล ในงานพระราชพิธีพืชมงคลจรดพระนังคัลแรกนาขวัญ ประจําปี 2564 นอกจากนี้ ที่ประชุมยังมีมติเห็นชอบการกําหนดรางวัลและโล่รางวัลสําหรับผู้ที่ได้รับการคัดเลือกในระดับประเทศใหม่ เพื่อความเหมาะสม เชิดชูเกียรติ และเป็นขวัญกําลังใจให้ผู้ที่ได้รับรางวัลดังกล่าว ทั้งนี้ ประธานได้เน้นย้ําให้หน่วยงานต่าง ๆ พัฒนาต่อยอดเกษตรกร และสถาบันเกษตรกรที่ได้รับการคัดเลือกให้เป็นแบบอย่างและสร้างแรงบันดาลใจแก่เกษตรกรทั่วไปซึ่งส่งผลให้เกิดการพัฒนาที่ต่อเนื่องและมีประสิทธิภาพต่อไป
รัฐบาลไทย-ข่าวทำเนียบรัฐบาล-ขอบคุณประชาชนร่วมแจ้งเบาะแสความผิด พ.ร.ก.ฉุกเฉินฯ
วันจันทร์ที่ 8 มีนาคม 2564
ขอบคุณประชาชนร่วมแจ้งเบาะแสความผิด พ.ร.ก.ฉุกเฉินฯ
วันอาทิตย์ที่ 7 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรีขอบคุณประชาชนที่ให้ความร่วมมือ สอดส่องดูแล และแจ้งเบาะแสการกระทําผิดซึ่งเป็นเหตุให้เกิดการแพร่ระบาดของโรคโควิด-19 โดยจากข้อมูลการแจ้งเบาะแสเมื่อเดือน ก.พ. ที่ผ่านมา รัฐบาลตรวจสอบข้อเท็จจริงจนสามารถจับกุมดําเนินคดีได้แล้วหลายเรื่อง เช่น แรงงานเข้าเมืองผิดกฎหมาย 5 คดี เปิดสถานที่เล่นการพนัน 21 คดี ไม่ปฏิบัติตาม พ.ร.ก.ฉุกเฉินฯ 12 คดี และเรื่องร้องทุกข์ขอความช่วยเหลืออีกกว่า 108,000 เรื่อง ทั้งนี้ หากใครพบเห็นการกระทําผิดเป็นเหตุให้เกิดการแพร่ระบาดของโรค สามารถแจ้งเบาะแสไปยังศูนย์บริหารสถานการณ์โควิด-19 ได้ทุกวัน เพื่อลดอัตราการติดเชื้อในประเทศไทยให้ได้มากที่สุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค) ครั้งที่ ๓/๒๕๖๔ ผ่านระบบ Zoom Meeting
วันอังคารที่ 2 มีนาคม 2564
ปลัดวธ.เป็นประธานประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค) ครั้งที่ ๓/๒๕๖๔ ผ่านระบบ Zoom Meeting
ปลัดวธ.เป็นประธานประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค) ครั้งที่ ๓/๒๕๖๔ ผ่านระบบ Zoom Meeting
วันที่ ๑ มีนาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค) ครั้งที่ ๓/๒๕๖๔ ผ่านระบบ Zoom Meeting โดยมี นายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหาร และวัฒนธรรมจังหวัดเข้าร่วม
โดยในการประชุมครั้งนี้ได้จัดพิธีมอบเกียรติบัตรองค์กรคุณธรรม ประจําปีงบประมาณ ๒๕๖๒ ให้แก่หน่วยงานภายในสังกัดสํานักงานปลัดกระทรวงวัฒนธรรม ที่ได้รับการรับเลือก ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมช.มนัญญา ลงพื้นที่ติดตามการดำเนินงานศูนย์วิจัยและพัฒนาเกษตรที่สูงเพชรบูรณ์
วันเสาร์ที่ 6 มีนาคม 2564
รมช.มนัญญา ลงพื้นที่ติดตามการดําเนินงานศูนย์วิจัยและพัฒนาเกษตรที่สูงเพชรบูรณ์
รมช.มนัญญา ลงพื้นที่ติดตามการดําเนินงานศูนย์วิจัยและพัฒนาเกษตรที่สูงเพชรบูรณ์ ชูแหล่งท่องเที่ยวเชิงเกษตร ชมชิมพืชผักเมืองหนาว มีกิจกรรมน่าสนใจตลอดปี
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ รับฟังการบรรยายสรุปผลการดําเนินงานที่สําคัญของศูนย์วิจัยและพัฒนาเกษตรที่สูงเพชรบูรณ์ ต.สะเดาะพง อ.เขาค้อ จ.เพชรบูรณ์ โดยมีผลงานวิจัยด้านพืชและเทคโนโลยีการเกษตรที่สําคัญ ทั้งการเปรียบเทียบและทดสอบพันธุ์ การรักษาอนุรักษ์พันธุ์ ฯลฯ ได้แก่ มะคาเดเมีย กาแฟอะราบิกา อะโวกาโด ชา สตรอเบอร์รี่ พริก พืชตระกูลกะหล่ําปลี ไม้ดอกไม้ประดับ เพื่อให้ได้สายพันธุ์ดีมีคุณภาพ และนําผลงานวิจัยมาใช้ประโยชน์ในการพัฒนาการเกษตรด้านต่างๆ อีกทั้ง ได้เดินชมแปลงสตรอเบอร์รี่ และแปลงชาโยเต้ด้วย
นอกจากนี้ จุดเด่นของศูนย์วิจัยและพัฒนาเกษตรที่สูงเพชรบูรณ์ คือ โครงการท่องเที่ยวเชิงอนุรักษ์การเกษตร เพื่อเป็นแหล่งเรียนรู้ให้นักท่องเที่ยวได้รับความรู้ด้านการเกษตร ตั้งแต่การผลิตจนถึงการเก็บเกี่ยวและแปรรูป พร้อมเป็นแหล่งท่องเที่ยวเชิงอนุรักษ์ด้านการเกษตร โดยมีฐานเรียนรู้ศาสตร์พระราชาตามหลักเศรษฐกิจพอเพียง ฐานเรียนรู้มะคาเดเมีย ฐานเรียนรู้กาแฟอะราบิกา ฐานเรียนรู้แปลงพืชผัก ฐานเรียนรู้แปลงสตรอเบอร์รี่ โดยมีปฏิทินท่องเที่ยวเชิงเกษตรที่น่าสนใจตลอดทั้งปี โดยในเดือนมกราคม - เดือนกุมภาพันธ์ ชมชิมพืชผักเมืองหนาว สตรอเบอร์รี่ เดือนมีนาคม - เดือนเมษายน ชมดอกกาแฟอะราบิกาบานสะพรั่ง เดือนพฤษภาคม - เดือนมิถุนายน เก็บเกี่ยวผลผลิตบ๊วย เดือนกรกฎาคม - เดือนสิงหาคม ชมชิมวะโวคาโดและพลับหวาน เดือนกันยายน - เดือนตุลาคม เก็บเกี่ยวผลผลิตกาแฟอะราบิกา มะคาเดเมีย และแปรรูปผลผลิต เดือนพฤศจิกายน – เดือนธันวาคม ชมไม้ดอกไม้ประดับเมืองหนาว และสัมผัสอากาศเย็น
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม มอบเงินเยียวยา ๑.๑ แสนบาท  ให้แก่ทายาทผู้เสียหายกรณีลูกชายคลุ้มคลั่งก่อเหตุเผาบ้านของตนเอง และฆ่าชำแหละศพมารดา ตามพระราชบัญญัติค่าตอบแทนผู้เสียห
วันศุกร์ที่ 5 มีนาคม 2564
ผู้ช่วยรัฐมนตรีประจํากระทรวงยุติธรรม มอบเงินเยียวยา ๑.๑ แสนบาท  ให้แก่ทายาทผู้เสียหายกรณีลูกชายคลุ้มคลั่งก่อเหตุเผาบ้านของตนเอง และฆ่าชําแหละศพมารดา ตามพระราชบัญญัติค่าตอบแทนผู้เสียห
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม มอบเงินเยียวยา ๑.๑ แสนบาท ให้แก่ทายาทผู้เสียหายกรณีลูกชายคลุ้มคลั่งก่อเหตุเผาบ้านของตนเอง และฆ่าชําแหละศพมารดา ตามพระราชบัญญัติค่าตอบแทนผู้เสียหายฯ
ในวันศุกร์ที่ ๕ มีนาคม ๒๕๖๔ เวลา ๑๓.๓๐ น.
ณ ห้องสนฉัตร ๑ - ๓ ชั้น ๓ อาคารกระทรวงยุติธรรม เขตหลักสี่ กรุงเทพฯ
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
เป็นประธานมอบเงินช่วยเหลือเยียวยาให้แก่นายนพดล กรานเคารพ ทายาทของนางสาวสุรางค์รัตน์ จ้อยเจือ
จากกรณีถูกลูกชายคลุ้มคลั่งแล้วก่อเหตุเผาบ้านของตนเอง และฆ่าชําแหละศพมารดา
เหตุเกิดในพื้นที่เขตตลิ่งชัน กรุงเทพฯ​ เมื่อวันที่ ๑๙ มกราคม ๒๕๖๔
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และที่แก้ไขเพิ่มเติม (ฉบับที่ ๒) พ.ศ. ๒๕๕๙
โดยเป็นค่าตอบแทนกรณีผู้เสียหายถึงแก่ความตาย เป็นเงินจํานวน ๕๐,๐๐๐ บาท
ค่าจัดการศพ เป็นเงินจํานวน ๒๐,๐๐๐ บาท ค่าขาดอุปการะเลี้ยงดู เป็นเงินจํานวน ๔๐,๐๐๐ บาท
รวมเป็นเงินจํานวน ๑๑๐,๐๐๐ บาท
ผู้ช่วยรัฐมนตรีประจํากระทรวงยุติธรรม กล่าวว่า หลังจากทราบข่าวการเกิดเหตุ
ได้ลงพื้นที่พร้อมกับกรมคุ้มครองและเสรีภาพ เพื่อให้กําลังใจแก่ครอบครัวผู้เสียชีวิตและรับคําร้องทุกข์ตามกฎหมาย
เพื่อขอรับเงินช่วยเหลือเยียวยาตามพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และที่แก้ไขเพิ่มเติม (ฉบับที่ ๒) พ.ศ. ๒๕๕๙ จํานวน ๑๑๐,๐๐๐ บาท
ซึ่งเป็นการทํางานเชิงรุกของกระทรวงยุติธรรม ภายใต้นโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม
“ยุติธรรมสร้างสุข ยุติธรรมเชิงรุก สร้างสุขให้ประชาชน”
โดยการช่วยเหลือเยียวยาเป็นไปตามกฎหมายที่รัฐต้องปกป้องและคุ้มครองประชาชน
และหากประชาชนตกเป็นผู้เสียหายหรือเหยื่ออาชญากรรมหรือได้รับผลกระทบในคดีอาญา
กรณีถูกยิง ถูกแทง ถูกฆ่า ถูกทําร้ายร่างกาย ถูกระเบิดหรือถูกข่มขืน
โดยที่ตนเองไม่มีส่วนเกี่ยวข้องในการกระทําความผิดสามารถยื่นคําขอรับค่าตอบแทนตามกฎหมาย
ได้ที่ศูนย์ยุติธรรมสร้างสุข อาคารกระทรวงยุติธรรม
หรือสํานักงานยุติธรรมจังหวัดทุกจังหวัด รวมทั้งโทรสายด่วนยุติธรรม ๑๑๑ กด ๗๗
รัฐบาลไทย-ข่าวทำเนียบรัฐบาล-สารนายกรัฐมนตรี เนื่องในวันน้ำโลกประจำปี 2564 วันที่ 22 มีนาคม 2564
วันจันทร์ที่ 22 มีนาคม 2564
สารนายกรัฐมนตรี เนื่องในวันน้ําโลกประจําปี 2564 วันที่ 22 มีนาคม 2564
สารนายกรัฐมนตรีเนื่องในวันน้ําโลกประจําปี 2564 วันที่ 22 มีนาคม 2564
สารนายกรัฐมนตรี
เนื่องในวันน้ําโลกประจําปี 2564
วันที่ 22 มีนาคม 2564
------------------
พี่น้องประชาชนชาวไทยที่รักทุกท่าน
ตามที่องค์การสหประชาชาติ ได้กําหนดให้วันที่ ๒๒ มีนาคมของทุกปีเป็นวันน้ําโลก เพื่อให้ทุกประเทศตระหนักถึงความสําคัญของทรัพยากรน้ํา และกระตุ้นให้ประชาคมโลกร่วมกันอนุรักษ์ ฟื้นฟู และพัฒนาการใช้ประโยชน์จากทรัพยากรน้ําอย่างบูรณาการ ตามหลักการพัฒนาอย่างยั่งยืน
โดยในปี ๒๕๖๔ นี้ ได้ให้ความสําคัญในประเด็น “การใช้น้ําอย่างรู้คุณค่า”
“น้ํา” เป็นปัจจัยขั้นพื้นฐานที่มีความสําคัญต่อทุกชีวิตบนโลก ในอดีตน้ํามีความสมบูรณ์ทั้งปริมาณและคุณภาพ แต่ปัจจุบันทั่วโลกรวมถึงประเทศไทยกําลังเผชิญกับภาวะวิกฤตด้านน้ํา โดยมีสาเหตุมาจากจํานวนประชากรที่เพิ่มขึ้น จึงส่งผลให้ความต้องการใช้น้ํามีปริมาณมากขึ้นทั้งในด้านการอุปโภคบริโภค การบริการ และการผลิต ซึ่งร้อยละ ๘๐ ของน้ําที่ผ่านการใช้ จะกลายเป็นน้ําที่มี
การปนเปื้อนปล่อยกลับลงสู่แหล่งน้ํา ประกอบกับการเปลี่ยนแปลงสภาพภูมิอากาศที่อาจจะก่อให้เกิด
ภัยแล้งและอุทกภัย ทําให้การบริหารจัดการน้ําทั้งระบบเป็นไปด้วยความท้าทายมากยิ่งขึ้น
ในปีนี้ เป็นปีเริ่มต้นทศวรรษใหม่ องค์การสหประชาชาติจึงมีนโยบายให้เป็นทศวรรษแห่งการร่วมลงมือปฏิบัติของทุกประเทศเพื่อจะบรรลุเป้าหมายการพัฒนาที่ยั่งยืน โดยการใช้น้ําอย่างรู้คุณค่า อันเป็นจุดเริ่มต้นที่สําคัญที่สุดของการบริหารจัดการน้ํา ที่ต้องอาศัยความร่วมมือ ร่วมใจของ
ทุกภาคส่วนร่วมกันขับเคลื่อนอย่างจริงจัง ซึ่งประเทศไทยได้กําหนดแนวทางการพัฒนาที่ยั่งยืนด้านน้ํา
โดยน้อมนําหลักปรัชญาของเศรษฐกิจพอเพียงมาประยุกต์ใช้ เพื่อจะสร้างความสมดุลในด้านการดําเนินชีวิต การพัฒนาเศรษฐกิจและสังคม และการรักษาคุณภาพสิ่งแวดล้อมอย่างยั่งยืน
รัฐบาลจึงขอเชิญชวนภาครัฐ ภาคเอกชน และภาคประชาชนทุกท่าน ร่วมมือร่วมใจกันใช้น้ําอย่างประหยัดและรู้คุณค่า เพื่อเป็นส่วนหนึ่งในการสร้างความมั่นคงและอนุรักษ์ทรัพยากรน้ําให้ประเทศไทยสืบต่อไป
ขอบคุณครับ
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมการประชุมคู่ขนาน การประชุม UN Crime Congress สมัยที่ ๑๔
วันอังคารที่ 9 มีนาคม 2564
ปลัดกระทรวงยุติธรรม เข้าร่วมการประชุมคู่ขนาน การประชุม UN Crime Congress สมัยที่ ๑๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะ ASLOM ประเทศไทย เข้าร่วมการประชุมคู่ขนาน การประชุม UN Crime Congress สมัยที่ ๑๔
เมื่อวันอังคารที่ ๙ มีนาคม ๒๕๖๔ เวลา ๐๙.๓๐ น.
ณ ห้องประชุม ๑๑-๐๒ ชั้น ๑๑ อาคารที่ทําการกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะ ASLOM ประเทศไทย
เข้าร่วมการประชุมคู่ขนาน การประชุม UN Crime Congress สมัยที่ ๑๔
หัวข้อ "Cross-sectoral collaboration for crime prevention: experience from the
ASEAN Conference on Crime Prevention and Criminal Justice (ACCPCJ)"
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้นําเสนอพัฒนาการการดําเนินงานของ ASLOM
ในฐานะองค์กรหลักของอาเซียนที่รับผิดชอบงานด้านกฎหมายและกระบวนการยุติธรรม ในช่วงเวลาที่ผ่านมา
ที่นําไปสู่การทํางานร่วมกันข้ามเสาและข้ามสาขากับหน่วยงานอื่น ๆ ที่เกี่ยวข้อง
เพื่อให้บรรลุเป้าหมายร่วมกันของอาเซียนในการตอบสนองต่อความท้าทายในด้านการป้องกันอาชญากรรม
และกระบวนการยุติธรรมทางอาญา นอกจากนี้ ยังได้นําเสนอผลความสําเร็จของ ASLOM
เช่น การดําเนินการจัดทําสนธิสัญญาส่งผู้ร้ายข้ามแดนอาเซียน บทบาทของ ASLOM ในการจัดการประชุม ACCPCJ
และวิธีการเสริมสร้างความร่วมมือข้ามสาขาและการเจรจาในระดับภูมิภาค
ถือเป็นการแสดงบทบาทที่สําคัญของไทยในการประชุมครั้งนี้
รัฐบาลไทย-ข่าวทำเนียบรัฐบาล-กระทรวงเกษตรฯ ผนึก กระทรวงสาธารณสุข ร่วมแถลงข่าว : กัญชา
วันพฤหัสบดีที่ 11 มีนาคม 2564
กระทรวงเกษตรฯ ผนึก กระทรวงสาธารณสุข ร่วมแถลงข่าว : กัญชา
กระทรวงเกษตรฯ ผนึก กระทรวงสาธารณสุข ร่วมแถลงข่าว : กัญชา พืชเศรษฐกิจสุขภาพเพื่อสร้างความเข้มแข็งเศรษฐกิจฐานราก ปลดล็อกกัญชง-กัญชา สู่พืชเศรษฐกิจใหม่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ร่วมงานแถลงข่าว กัญชาในอุตสาหกรรมสุขภาพ เพื่อการสร้างมูลค่าทางเศรษฐกิจ โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการแถลงข่าว และร่วมแถลงโดยนายแพทย์เกียรติภูมิ วงศ์รจิต ปลัดกระทรวงสาธารณสุข และแพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก โดยรัฐมนตรีช่วยว่าการกระทรวงเกษตรและสหกรณ์ ได้ร่วมแถลงข่าวในประเด็น "นโยบายกระทรวงเกษตรและสหกรณ์: กัญชา พืชเศรษฐกิจสุขภาพเพื่อสร้างความเข้มแข็งเศรษฐกิจฐานราก" ณ ห้องประชุม 1 อาคาร 1 ชั้น 1 กรมการแพทย์แผนไทยและการแพทย์ทางเลือก
รมช.มนัญญา กล่าวว่า ในส่วนความร่วมมือของกระทรวงเกษตรและสหกรณ์ ได้มอบนโยบายให้กรมวิชาการเกษตรเข้าไปดูแล สนับสนุนให้เกษตรกรสามารถปลูกกัญชาได้ทุกครัวเรือน โดยกรมวิชาการเกษตรได้รับรองสายพันธุ์กัญชาพันธุ์แรกคือ “อิสระ 001” และพันธุ์กัญชง 4 สายพันธุ์ ซึ่งเกษตรกรสามารถปลูกได้ โดยเป็นไปตามประกาศของกระทรวงสาธารณสุข นอกจากนี้ ยังมอบหมายให้มีการควบคุมการนําเข้าให้ได้เมล็ดพันธุ์ที่ตรงตามพันธุ์ เมล็ดพันธุ์ปลอดจากโรคและแมลง และเมล็ดพันธุ์มีคุณภาพสูง และได้มาตรฐานคุณภาพตามที่สากลกําหนด รวมถึงการควบคุมและตรวจสอบการผลิตต้นกล้ากัญชาและกัญชงทุกขั้นตอน ตลอดจนเกษตรกรนําไปปลูกสามารถตรวจสอบที่มาที่ไปได้ในทุกกระบวนการ เพื่อให้ได้ผลผลิตกัญชาและกัญชงตามความต้องการ พร้อมทั้งให้กรมวิชาการเกษตรเร่งสํารวจ รวบรวมสายพันธุ์กัญชาและกัญชงในประเทศไทย สนับสนุน ส่งเสริม และเร่งรัดการขึ้นทะเบียนพันธุ์กัญชาและกัญชงเพื่อเป็นทรัพย์สินของประเทศ
รัฐมนตรีช่วยว่าการกระทรวงเกษตรและสหกรณ์ กล่าวเพิ่มเติมว่า นอกจากนี้ ยังได้มอบหมายให้กรมส่งเสริมสหกรณ์ จัดตั้งโครงการ “ตลาดกลาง กัญชาของสหกรณ์” เมื่อแล้วเสร็จจะร่วมหารือกับ อย. เพื่อดําเนินการต่อไป โดยการจัดตั้งสหกรณ์กัญชา มีวัตถุประสงค์เพื่อกําหนดราคาตลาดกลางสําหรับผู้ซื้อและผู้ขายโดยต้องมีใบอนุญาตจาก อย. ซึ่งจะตั้งกระจายในแหล่งที่มีการปลูกกัญชา และใช้ระบบ network เชื่อมโยงทุกตลาดเป็นระบบตลาดเดียว หรือ Single Central Market ต่อไป
นอกจากนี้ ในงานยังมีการประชุมเชิงปฏิบัติการ กัญชาในอุตสาหกรรมสุขภาพและการจับคู่เจรจาธุรกิจส่วนของกัญชาที่ไม่ใช่ยาเสพติด ระหว่างวิสาหกิจชุมชนและโรงงานผู้ผลิตยาและผลิตภัณฑ์จากสมุนไพร และจัดแสดงนิทรรศการสายพันธุ์ การปลูกและคุณภาพกัญชาไทย จากกลุ่มวิสาหกิจชุมชนผู้ปลูกกัญชาอีกด้วย
รัฐบาลไทย-ข่าวทำเนียบรัฐบาล-คณะผู้แทนไทยเข้าร่วมการประชุม Council on General Affairs and Policy (CGAP) ประจำปี ค.ศ. ๒๐๒๑
วันพฤหัสบดีที่ 4 มีนาคม 2564
คณะผู้แทนไทยเข้าร่วมการประชุม Council on General Affairs and Policy (CGAP) ประจําปี ค.ศ. ๒๐๒๑
คณะผู้แทนไทยเข้าร่วมการประชุม Council on General Affairs and Policy (CGAP) ประจําปี ค.ศ. ๒๐๒๑
เมื่อวันที่ ๓ มีนาคม ๒๕๖๔ เวลา ๑๘.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทยเข้าร่วมการประชุม Council on General Affairs and Policy (CGAP) ประจําปี ค.ศ. ๒๐๒๑ ของที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล (Hague Conference on Private International Law – HCCH) ในรูปแบบทางไกล โดยมีผู้แทนจากกองการต่างประเทศ กองกฎหมาย กรมคุ้มครองสิทธิและเสรีภาพ และกระทรวงการต่างประเทศ เข้าร่วมการประชุมดังกล่าวด้วย
ระหว่างการประชุม กระทรวงยุติธรรมได้ขอความอนุเคราะห์สถานเอกอัครราชทูต ณ กรุงเฮก เป็นผู้แทนในการยื่นตราสารยอมรับธรรมนูญของ HCCH (Instrument of Acceptance) ณ สํานักเลขาธิการ (Permanent Bureau) ของ HCCH กรุงเฮก ราชอาณาจักรเนเธอร์แลนด์ เมื่อคํานึงถึงผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) รวมถึงโอกาสในการแสดงภาพลักษณ์เชิงบวกของไทยในเวทีระหว่างประเทศ
โอกาสนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้กล่าวถ้อยแถลงในนามประเทศไทย โดยเน้นย้ําถึงการพัฒนาและสนับสนุนให้กฎหมายระหว่างประเทศ แผนกคดีบุคคล มีความสอดคล้องกันทั้งในระดับภูมิภาคและระดับสากล
ปัจจุบันไทยเป็นสมาชิกลําดับที่ ๘๘ ของ HCCH โดยเป็นประเทศสมาชิกอาเซียนประเทศที่ ๕ ที่เป็นสมาชิกที่ประชุมดังกล่าว ทั้งนี้ ไทยได้รับการทาบทามให้เข้าเป็นสมาชิก HCCH ตั้งแต่ปี พ.ศ. ๒๕๕๗ ซึ่งมติคณะรัฐมนตรีได้เห็นชอบและมอบหมายให้กระทรวงยุติธรรมเป็นหน่วยงานหลักในการดําเนินการส่วนที่เกี่ยวข้อง และได้ยื่นสมัครเข้าเป็นสมาชิกอย่างเป็นทางการ เมื่อวันที่ ๔ มีนาคม ๒๕๖๓ ณ กรุงเฮก ราชอาณาจักรเนเธอร์แลนด์
นอกจากนี้ นับเป็นความสําเร็จและข้อริเริ่มของกระทรวงยุติธรรมในการพัฒนาประสิทธิภาพของระบบกฎหมายในเชิงระหว่างประเทศ เนื่องจากการเข้าเป็นสมาชิก HCCH ทําให้ประเทศไทยมีสิทธิในการเข้าร่วมกระบวนการเจรจาร่างสนธิสัญญาต่าง ๆ ของ HCCH และมีโอกาสในการผลักดันวัตถุประสงค์หรือความต้องการของไทยบนเวทีระหว่างประเทศได้ และยังเป็นประโยชน์ต่อการติดตามพัฒนาการของกฎหมายระหว่างประเทศแผนกคดีบุคคล ที่เกี่ยวกับการคุ้มครองดูแลสิทธิประโยชน์ของประชาชนในการดําเนินกิจกรรมข้ามรัฐ รวมถึงเป็นประโยชน์ต่อการปรับปรุงกฎหมายภายในของไทยให้เป็นไปตามมาตรฐานสากลอีกด้วย
รัฐบาลไทย-ข่าวทำเนียบรัฐบาล-กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 2/2564
วันพุธที่ 10 มีนาคม 2564
กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 2/2564
กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 2/2564 รวมทั้งสิ้น 246 ราย มุ่งเน้นความโปร่งใส มีประสิทธิภาพ สร้างมาตรฐานในการจัดซื้อจัดจ้างภาครัฐอย่างต่อเนื่อง
นายประภาศ คงเอียด อธิบดีกรมบัญชีกลาง กล่าวว่า พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 51 บัญญัติให้คณะกรรมการราคากลางและขึ้นทะเบียนผู้ประกอบการ มีอํานาจประกาศกําหนดในราชกิจจานุเบกษา ให้งานก่อสร้างในสาขาใดเป็นงานก่อสร้างที่ผู้ประกอบการงานก่อสร้างจะเข้าร่วมเป็นผู้ยื่นข้อเสนอต่อหน่วยงานของรัฐได้ ผู้ประกอบการงานก่อสร้างในสาขานั้นต้องเป็นผู้ที่ได้ขึ้นทะเบียนไว้กับกรมบัญชีกลาง โดยต้องใช้เงินงบประมาณในวงเงินเท่าใดหรือต้องใช้ผู้ประกอบวิชาชีพในสาขาใดด้วยก็ได้ และมาตรา 53 บัญญัติให้กรมบัญชีกลางประกาศรายชื่อผู้ประกอบการงานก่อสร้างที่ได้ขึ้นทะเบียนไว้แล้วในระบบเครือข่ายสารสนเทศของกรมบัญชีกลาง ซึ่งหน่วยงานของรัฐไม่ต้องจัดให้มีการขึ้นทะเบียนผู้ประกอบการประเภทนั้นอีก และให้หน่วยงานของรัฐกําหนดคุณสมบัติผู้มีสิทธิเข้ายื่นข้อเสนอตามมาตรา 51 ในประกาศเชิญชวนให้เข้าร่วมการจัดซื้อจัดจ้างของหน่วยงานของรัฐนั้นด้วย
จากการที่คณะกรรมการราคากลางและขึ้นทะเบียนผู้ประกอบการได้ออกประกาศ เรื่อง หลักเกณฑ์ วิธีการ และเงื่อนไขในการขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ซึ่งได้ประกาศในราชกิจจานุเบกษาไปแล้วนั้น กรมบัญชีกลางจึงได้ดําเนินการตรวจสอบคุณสมบัติของผู้ยื่นคําขอขึ้นทะเบียนผู้ประกอบการงานก่อสร้างในครั้งนี้แล้ว ปรากฏว่า มีผู้ประกอบการงานก่อสร้างที่มีคุณสมบัติถูกต้องครบถ้วนตามหลักเกณฑ์ที่คณะกรรมการราคากลางและขึ้นทะเบียนผู้ประกอบการงานก่อสร้างประกาศกําหนด จํานวน 4 สาขา ได้แก่ สาขางานก่อสร้างทาง สาขางานก่อสร้างสะพานสาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง โดยเป็นผู้ประกอบการงานก่อสร้างรายเดิมที่ได้เลื่อนชั้น และผู้ประกอบการงานก่อสร้างรายใหม่ที่ได้รับการขึ้นทะเบียน รวมทั้งสิ้น 246 ราย
“กรมบัญชีกลางมุ่งหวังเป็นอย่างยิ่งว่า การประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐในครั้งนี้ จะทําให้การดําเนินการจัดซื้อจัดจ้างเป็นไปอย่างมีมาตรฐาน มีประสิทธิภาพยิ่งขึ้น รวมทั้งเกิดความโปร่งใส และเปิดโอกาสให้มีการแข่งขันอย่างเป็นธรรม ทั้งนี้ สามารถตรวจสอบรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 2/2564 ได้ตามบัญชีเอกสารแนบท้ายประกาศ ผ่านทางเว็บไซต์ www.gprocurement.go.th หรือผ่านทางโทรศัพท์มือถือที่ CGD Application ตั้งแต่บัดนี้เป็นต้นไป หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-สถาบันวัคซีนแห่งชาติ ยืนยันวัคซีน แอสตร้าเซนเนก้าฉีดได้ในกลุ่มอายุ 18 ปีขึ้นไป
วันพุธที่ 17 มีนาคม 2564
สถาบันวัคซีนแห่งชาติ ยืนยันวัคซีน แอสตร้าเซนเนก้าฉีดได้ในกลุ่มอายุ 18 ปีขึ้นไป
สถาบันวัคซีนแห่งชาติ ยืนยันวัคซีนบริษัทแอสตร้าเซนเนก้าที่ประเทศไทยสั่งซื้อเข้ามา สามารถฉีดให้ผู้ที่มีอายุตั้งแต่ 18 ปีขึ้นไป ไม่จํากัดเฉพาะกลุ่มผู้สูงอายุ ขอให้ประชาชนมั่นใจ ร่วมมือเข้ารับการฉีดวัคซีนตามแผนการบริหารวัคซีนของประเทศ
สถาบันวัคซีนแห่งชาติ ยืนยันวัคซีนบริษัทแอสตร้าเซนเนก้าที่ประเทศไทยสั่งซื้อเข้ามา สามารถฉีดให้ผู้ที่มีอายุตั้งแต่ 18 ปีขึ้นไป ไม่จํากัดเฉพาะกลุ่มผู้สูงอายุ ขอให้ประชาชนมั่นใจ ร่วมมือเข้ารับการฉีดวัคซีนตามแผนการบริหารวัคซีนของประเทศ เพื่อให้ประเทศไทยผ่านสถานการณ์โรคโควิด 19 ภายในเวลาอันรวดเร็ว
วันนี้ (17 มีนาคม 2564) ที่ ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์นคร เปรมศรี ผู้อํานวยการสถาบันวัคซีนแห่งชาติ แถลงข่าวประเด็นวัคซีนป้องกันโรคโควิด 19 ว่า ขณะนี้ประเทศไทยได้นําเข้าวัคซีนจาก 2 บริษัท โดยระยะเร่งด่วนได้นําเข้าวัคซีนจากบริษัทซิโนแวค เพื่อให้กลุ่มบุคลากรทางการแพทย์และเจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วย ในจังหวัดที่เป็นพื้นที่ระบาดและจังหวัดพื้นที่ท่องเที่ยวสําคัญ จํานวน 2 ล้านโดส ในช่วงเดือนกุมภาพันธ์-พฤษภาคม 2564 ใช้เป็นมาตรการเสริมควบคู่ไปกับมาตรการควบคุมโรค ซึ่งมีข้อบ่งชี้ในการใช้ฉีดในกลุ่มประชากรที่มีอายุ 18 ถึง 60 ปี
ส่วนวัคซีนของบริษัทแอสตร้าเซนเนก้า ประเทศไทยได้สั่งจอง สั่งซื้อจํานวน 61 ล้านโดส สําหรับประชาชนกลุ่มเสี่ยงทั้งประเทศ มีข้อบ่งชี้การใช้ฉีดในกลุ่มอายุตั้งแต่ 18 ปีขึ้นไป ไม่เฉพาะผู้สูงอายุเท่านั้น โดยวัคซีนแอสตร้าเซนเนก้าที่ได้รับมาล็อตแรก 117,300 โดส ได้นํามาฉีดให้ผู้สูงอายุ 60 ปีขึ้นไปก่อน แต่เมื่อมีวัคซีนจํานวนมากทยอยส่งมอบจํานวน 61 ล้านโดส จากการที่ประเทศไทยเป็นฐานการผลิตวัคซีนแอสตร้าเซนเนก้าของภูมิภาคเอเชียตะวันออกเฉียงใต้ ก็จะใช้ฉีดให้กลุ่มเป้าหมายทุกกลุ่มอายุตามแผนการดําเนินงานของกรมควบคุมโรค
ทั้งนี้การกําหนดกลุ่มอายุที่สามารถรับวัคซีนได้ เป็นไปตามผลการวิจัยในระยะที่ 3 ของแต่ละบริษัท หากทดลองในกลุ่มอายุใดเมื่อมาขึ้นทะเบียนใช้วัคซีนก็จะอนุญาตให้ใช้ในกลุ่มอายุนั้น ๆ ไปก่อน เช่น วัคซีนซิโนแวค ทดลองในกลุ่มประชากร 18-60 ปี เมื่อขึ้นทะเบียนกับสํานักงานคณะกรมการอาหารและยา จะได้รับอนุญาตให้ใช้ตามผลการทดลองในผู้ที่มีอายุ 18 – 60 ปี แต่หากมีข้อมูลเพิ่มเติมในผู้มีอายุมากกว่า 60 ปี หรือกลุ่มอายุน้อยกว่า 18 ปี แล้วให้ผลไม่ต่างจากผู้มีอายุ 18 – 60 ปี ก็จะสามารถขยายกลุ่มอายุในการฉีดวัคซีนได้มากขึ้น ส่วนวัคซีนแอสตร้าเซนเนก้า การทดลองวิจัยในกลุ่มประชากร 18 ปีขึ้นไป ไม่ได้จํากัดเพดานกลุ่มอายุ และมีผู้ที่เป็นผู้สูงอายุจํานวนพอสมควรในการทดลอง จึงได้รับอนุญาตให้ใช้ได้ทุกกลุ่มอายุตั้งแต่อายุ 18 ปีขึ้น
“ในประเทศแถบยุโรปได้ฉีดวัคซีนแอสตร้าเซนเนก้าให้ผู้สูงอายุเป็นกลุ่มต้น ๆ ส่วนในสหราชอาณาจักรฉีดไปแล้วมากกว่า 16 ล้านโดส มีข้อมูลด้านความปลอดภัย และยืนยันว่ามีผลในการชะลอการเกิดโรค ชะลอการป่วยรุนแรง เมื่อฉีดจํานวนมากขึ้นเรื่อย ๆ พบว่าแนวโน้มของการระบาดของโรคดีขึ้น จํานวนการป่วยลดลง อย่างไรก็ตามกระทรวงสาธารณสุข ยังคงติดตามทั้งเรื่องความปลอดภัยของการใช้วัคซีน ขอความร่วมมือประชาชนเข้ารับการฉีดวัคซีนเช่นเดียวกับการสวมหน้ากากที่ทุกคนร่วมมือกัน ไม่ต้องมีกฎหมายบังคับ จะช่วยให้เราผ่านสถานการณ์โรคโควิด 19 ภายในเวลาอันรวดเร็ว” นายแพทย์นครกล่าว
************************************* 17 มีนาคม 2564
รัฐบาลไทย-ข่าวทำเนียบรัฐบาล-สธ.เผยเชียงใหม่ ฉีดวัคซีนโควิด 19 ครบ 100% เตรียมฉีดตามแผนให้ได้ภายในสิ้นปี 64
วันจันทร์ที่ 15 มีนาคม 2564
สธ.เผยเชียงใหม่ ฉีดวัคซีนโควิด 19 ครบ 100% เตรียมฉีดตามแผนให้ได้ภายในสิ้นปี 64
กระทรวงสาธารณสุขเผย จังหวัดเชียงใหม่ฉีดวัคซีนโควิด 19 เข็มที่ 1 ให้บุคลากรทางการแพทย์ และสาธารณสุข ครบ 100 เปอร์เซ็นต์ เพื่อรักษาระบบ ไม่พบอาการแพ้รุนแรง เตรียมฉีดเข็มที่ 2 ให้ครบภายในเดือนมีนาคม 2564 ส่วนล็อตต่อไปตั้งเป้าฉีดครบ 100 เปอร์เซ็นต์
กระทรวงสาธารณสุขเผย จังหวัดเชียงใหม่ฉีดวัคซีนโควิด 19 เข็มที่ 1 ให้บุคลากรทางการแพทย์ และสาธารณสุข ครบ 100 เปอร์เซ็นต์ เพื่อรักษาระบบ ไม่พบอาการแพ้รุนแรง เตรียมฉีดเข็มที่ 2 ให้ครบภายในเดือนมีนาคม 2564 ส่วนล็อตต่อไปตั้งเป้าฉีดครบ 100 เปอร์เซ็นต์ทั้งจังหวัดภายในสิ้นปี 2564 เป็นไปตามแผน
วันนี้ (15 มีนาคม 2564) ที่โรงแรมดิเอ็มเพรส อ.เมือง จ.เชียงใหม่ นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จังหวัดเชียงใหม่เป็นจังหวัดท่องเที่ยวและเป็น 1 ใน 13 จังหวัด ที่ได้รับวัคซีนในระยะแรก เพื่อรักษาระบบการแพทย์และสาธารณสุข ขับเคลื่อนเศรษฐกิจและการท่องเที่ยว โดยเดือนมีนาคมได้รับจัดสรรวัคซีนเพื่อฉีดให้กลุ่มเป้าหมายแรก ในกลุ่มบุคลากรทางการแพทย์และสาธารณสุข และเจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วยโดยตรง/ ปฏิบัติงานด่านหน้า เสี่ยงต่อการติดเชื้อจากผู้ป่วย จํานวน 1,760 คน ซึ่งขณะนี้ฉีดครบ 100 เปอร์เซ็นต์แล้ว ไม่พบอาการแพ้รุนแรง และเตรียมฉีดเข็มที่ 2 ให้ครบภายในเดือนมีนาคมนี้
นายแพทย์เกียรติภูมิกล่าวต่อว่า นอกจากนี้ในแผนการจัดสรรวัคซีนระยะที่ 1 จะมีการให้บริการฉีดวัคซีนในเดือนเมษายน 16,000 คน และพฤษภาคม 24,000 คน ให้แล้วเสร็จตามแผน โดยมีกลุ่มเป้าหมายเป็นบุคลากรทางการแพทย์และการสาธารณสุขทั้งภาครัฐและเอกชน เจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วย อสม. บุคคลที่มีโรคประจําตัว และผู้ประกอบอาชีพภาคการท่องเที่ยว เพื่อกระตุ้นและขับเคลื่อนเศรษฐกิจ ถือเป็นการซักซ้อมที่จะรับวัคซีนในระยะที่สอง โดยจัดสรรให้ร้อยละ 50 จะกระจายให้ 6 อําเภอที่มีการระบาดสูง ได้แก่ อ.เมือง แม่ริม สารภี หางดง สันทราย และสันกําแพง อีกร้อยละ 30 จะฉีดให้กลุ่มเป้าหมายในอีก 14 อําเภอ ส่วนที่เหลือร้อยละ 20 จะฉีดให้ 5 อําเภอชายแดน
สําหรับแผนการฉีดวัคซีนในระยะที่ 2 เมื่อมีวัคซีนมากขึ้นและเพียงพอ จะฉีดให้ทุกกลุ่มเป้าหมาย ทั้งผู้ที่มีอายุ 60 ปีขึ้นไป, แรงงานในภาคอุตสาหกรรม ภาคบริการ, ประชาชนทั่วไป, ผู้เดินทางระหว่างประเทศ เช่น นักบิน/ลูกเรือ นักธุรกิจระหว่างประเทศ และกลุ่มนักการทูต เจ้าหน้าที่องค์กรระหว่างประเทศ นักธุรกิจต่างชาติ, คนต่างชาติพํานักระยะยาว โดยกระจายฉีดในโรงพยาบาลรัฐ โรงพยาบาลชุมชน โรงพยาบาลสังกัดมหาวิทยาลัย กรมการแพทย์ กรมอนามัย กรมสุขภาพจิต และโรงพยาบาลเอกชน จํานวน 36 แห่ง ครบทั้ง 2 เข็ม ระหว่างเดือน มิถุนายน – ธันวาคม 2564 เฉลี่ยฉีดวันละประมาณ 12,000 คนต่อวัน ทั้งนี้ การดําเนินการคัดเลือกผู้ที่ได้รับวัคซีน คํานึงถึงกลุ่มเสี่ยง (Risk Person) และพื้นที่เสี่ยง (Risk Area) ซึ่งเป็นไปตามมติคณะกรรมการโรคติดต่อระดับจังหวัด
**************************************** 15 มีนาคม 2564
รัฐบาลไทย-ข่าวทำเนียบรัฐบาล-สธ.เผยคลัสเตอร์โรงงานชำแหละเนื้อหมู จ.ปทุมธานี พบติดเชื้อรวม 53 ราย ควบคุมโรคได้
วันจันทร์ที่ 1 มีนาคม 2564
สธ.เผยคลัสเตอร์โรงงานชําแหละเนื้อหมู จ.ปทุมธานี พบติดเชื้อรวม 53 ราย ควบคุมโรคได้
กระทรวงสาธารณสุขเผยผู้ป่วยโควิด 19 รักษาหายร้อยละ 97 พบกลุ่มก้อนโรงงานชําแหละเนื้อหมู  จ.ปทุมธานี รวม 53 ราย ส่วนใหญ่เป็นแรงงานต่างด้าว ปิดโรงงานและควบคุมโรคได้ สําหรับวัคซีนโควิด 19 กระจายแล้ว 13 จังหวัด ฉีดแล้ว 319 คน ไม่พบอาการข้างเคียงรุนแรง
วันนี้ (1 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข (สธ.) นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉินกรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 80 รายมาจากระบบเฝ้าระวังในโรงพยาบาล 28 ราย คัดกรองเชิงรุกในชุมชน 36 ราย และเดินทางมาจากต่างประเทศ 16 ราย ไม่มีผู้เสียชีวิตเพิ่มเติม รักษาหาย 196 ราย ส่งผลให้มีผู้ติดเชื้อสะสมในระลอกใหม่ ตั้งแต่วันที่ 15 ธันวาคม 2563 - 1 มีนาคม 2564 จํานวน 21,794 ราย รักษาหายสะสม 21,147 ราย คิดเป็นร้อยละ 97 เสียชีวิตสะสม 23 ราย อยู่ระหว่างรักษา 624 ราย โดยผู้ติดเชื้อในประเทศวันนี้จํานวน 64 ราย พบใน 8 จังหวัด ได้แก่ ปทุมธานี 35 ราย สมุทรสาคร 19 ราย ตาก 3 ราย นครปฐม และ กทม. จังหวัดละ 2 ราย ชลบุรี ราชบุรี และนนทบุรี จังหวัดละ 1 ราย
นายแพทย์เฉวตสรรกล่าวต่อว่า สําหรับการระบาดในตลาดพรพัฒน์ จ.ปทุมธานี สามารถควบคุมได้แล้ว จากมาตรการค้นหาเชิงรุกเพื่อขีดวงจํากัดการแพร่ระบาด และการตรวจโควิด 19 ในผู้ค้าและลูกจ้างในตลาดทั้งหมด เพื่อทําบัตรรับรองปลอดโควิด 19 เพื่อสร้างความมั่นใจในการเปิดตลาด ล่าสุด พบการระบาดในคลัสเตอร์โรงงานชําแหละเนื้อสุกร จ.ปทุมธานี โดยวันนี้พบรายงาน 32 ราย ทําให้มีการติดเชื้อในกลุ่มก้อนนี้รวมทั้งหมด 53 ราย คิดเป็นร้อยละ 60.22 จากจํานวนคนทั้งหมด 88 ราย ไม่พบติดเชื้อ 35 ราย ผู้ติดเชื้อส่วนใหญ่เป็นแรงงานต่างด้าวร้อยละ 92 อายุอยู่ในช่วง 30-39 ปี ขณะนี้ได้ปิดโรงงานและอยู่ภายใต้การควบคุมโรคแล้ว
นายแพทย์เฉวตสรรกล่าวว่า สําหรับวัคซีนโควิด 19 ข้อมูลเมื่อเวลา 10.00 น. วันที่ 1 มีนาคม 2564มีการกระจายวัคซีนไปแล้ว 13 จังหวัด รวม 116,520 โดส ได้แก่ เชียงใหม่ 3,520 โดส , ตาก (อ.แม่สอด) 5,000 โดส , นครปฐม 3,560 โดส , ราชบุรี 2,520 โดส , สมุทรสงคราม 2,000 โดส , นนทบุรี 6,000 โดส ปทุมธานี 8,000 โดส , สมุทรปราการ 6,000 โดส กรุงเทพมหานคร 33,600 โดส , สมุทรสาคร 30,580 โดส , ภูเก็ต 4,000 โดส และสุราษฎร์ธานี (อ.เกาะสมุย) 2,520 โดส ผลดําเนินการฉีดวัคซีนโควิด 19 รวม 319 คน ได้แก่ สมุทรสาคร 210 คน นนทบุรี 93 คน นครปฐม 14 คน และสมุทรปราการ 2 คน รายงานล่าสุดยังไม่พบผลข้างเคียงรุนแรงจากวัคซีน ส่วนอาการปวดเล็กน้อยภายหลังการฉีดเป็นเรื่องปกติที่เกิดขึ้นได้กับวัคซีนทุกชนิด
******************************** 1 มีนาคม 2564
รัฐบาลไทย-ข่าวทำเนียบรัฐบาล-พม. เตรียมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
วันจันทร์ที่ 1 มีนาคม 2564
พม. เตรียมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
พม. เตรียมลงนาม MOU 12 กระทรวง 1 หน่วยงาน บูรณาการเพื่อพัฒนาคุณภาพชีวิตกลุ่มเปราะบางรายครัวเรือนอย่างยั่งยืน
วันนี้ (1 มี.ค. 64) ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวง พม. เปิดเผยว่า ขณะนี้สถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ได้ส่งผลกระทบเพิ่มมากขึ้น ทั้งทางด้านเศรษฐกิจและสังคมต่อประชาชนทุกช่วงวัยและทุกกลุ่มอาชีพ โดยเฉพาะกลุ่มเปราะบางที่มีความเสี่ยงสูง อาทิ ครอบครัวยากจนที่มีเด็กเล็ก ครอบครัวแม่เลี้ยงเดี่ยว ผู้สูงอายุ คนพิการ ผู้ป่วยติดเตียง ผู้ที่อยู่ในภาวะยากลําบาก และผู้มีปัญหาด้านที่อยู่อาศัย จําเป็นต้องร่วมกันพัฒนาคุณภาพชีวิต โดยข้อมูลรายงานการวิเคราะห์สถานการณ์ความยากจนและเหลื่อมล้ําของประเทศไทย ปี 2562 พบว่า มีคนจน จํานวน 4.3 ล้านคน คิดเป็นร้อยละ 6.24 ของประชากรในประเทศ ดังนั้น รัฐบาลจึงได้มีการจัดทําบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน โดยต้องการขับเคลื่อนการแก้ไขปัญหาความยากจนและพัฒนาคุณภาพชีวิตของกลุ่มเปราะบางอย่างบูรณาการและต่อเนื่อง เพื่อแก้ไขปัญหาอย่างเป็นองค์รวมและครอบคลุมในทุกมิติอย่างยั่งยืน
นายอนุกูลกล่าวว่า กระทรวง พม. ในฐานะหน่วยงานหลักด้านสังคมของภาครัฐในการส่งเสริมการจัดระบบสวัสดิการที่เหมาะสม เพื่อพัฒนาคุณภาพชีวิตกลุ่มเปราะบางให้มีหลักประกันและมีความมั่นคงในชีวิต จะได้ร่วมลงนามในบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน ในวันพุธที่ 3 มีนาคม 2564 ณ ทําเนียบรัฐบาล โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี พร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวรายงานถึงการจัดทําบันทึกข้อตกลงความร่วมมือ (MOU)
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมติดตามความคืบหน้าการดำเนินงานตามนโยบายการเปิดให้บริการการขนส่งทางน้ำในเส้นทางระหว่าง ชลบุรี - ประจวบคีรีขันธ์ - สงขลา
วันจันทร์ที่ 22 มีนาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมติดตามความคืบหน้าการดําเนินงานตามนโยบายการเปิดให้บริการการขนส่งทางน้ําในเส้นทางระหว่าง ชลบุรี - ประจวบคีรีขันธ์ - สงขลา
โดยมี นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายวิทยา ยาม่วง อธิบดีกรมเจ้าท่า และผู้บริหารหน่วยงานที่เกี่ยวข้อง เข้าร่วมการประชุม ด้วยระบบ Zoom Cloud Meeting เมื่อวันที่ 17 มีนาคม 2564
นายศักดิ์สยาม ชิดชอบ กล่าวว่า ที่ประชุมได้ติดตามความคืบหน้าการเตรียมเปิดให้บริการการขนส่งทางน้ําเส้นทางระหว่างจังหวัดชลบุรี (ท่าเรือพาณิชย์สัตหีบ) - จังหวัดประจวบคีรีขันธ์ - จังหวัดสงขลา ซึ่งบริษัท ซี ฮอร์ส เฟอร์รี่ จํากัด ได้ให้ความสนใจเดินเรือในเส้นทางดังกล่าว โดยใช้เรือ ดิ บลู ดอลฟิน ความยาว 136.60 เมตร ขนาด 7,003 ตันกรอส ความเร็ว 17 น๊อต (31.48 กิโลเมตรต่อชั่วโมง) ได้รับการตรวจรับรองความปลอดภัยจากกรมเจ้าท่า (จท.) เมื่อวันที่ 12 มีนาคม 2564 และคนประจําเรือได้รับการฝึกอบรมตามข้อกําหนด มีความพร้อมในการปฏิบัติงาน ระยะแรกจะเดินเรือเส้นทางระหว่างจังหวัดชลบุรี ท่าเรือพาณิชย์สัตหีบ - จังหวัดสงขลา และจะขยายเส้นทางเชื่อมโยงกับจังหวัดประจวบคีรีขันธ์ในระยะต่อไป ปัจจุบันเรือ ดิ บลู ดอลฟิน ได้รับการยกเว้นภาษีมูลค่าเพิ่มจากสํานักงานคณะกรรมการส่งเสริมการลงทุน (BOI) และจะเคลื่อนย้ายเรือเพื่อไปทดลองการเดินเรือที่ท่าเรือพาณิชย์สัตหีบ คาดว่าจะทดสอบแล้วเสร็จในเดือนมีนาคม 2564 และจะจัดกิจกรรม Meet the Press ในช่วงเดือนเมษายน 2564 ทั้งนี้ ได้สั่งการให้หน่วยงานที่เกี่ยวข้องดําเนินการดังนี้
1. ให้ จท. เตรียมความพร้อมเพื่อให้สามารถเปิดให้บริการการขนส่งทางน้ําในเส้นทางดังกล่าวได้ตามแผนที่กําหนด โดยพิจารณาค่าระวางขนส่งทั้งในส่วนของรถบรรทุกและรถยนต์ส่วนบุคคลที่เหมาะสมและจูงใจให้ประชาชนมาใช้บริการ
2. ให้ จท. กรมทางหลวงชนบท และสํานักงานนโยบายและแผนการขนส่งและจราจร บูรณาการ การทํางานร่วมกันเพื่อขับเคลื่อนการให้บริการการขนส่งทางน้ําในเส้นทางดังกล่าว โดยประมาณการปริมาณการขนส่งและการเดินทางในเส้นทางระหว่างจังหวัดชลบุรี - จังหวัดประจวบคีรีขันธ์ - จังหวัดสงขลา เพื่อวางแผนการขนส่งเชื่อมโยงท่าเรือและการบริหารจัดการพื้นที่หลังท่าเรือให้เป็นไปอย่างมีประสิทธิภาพ มีความคล่องตัว ไม่เกิดปัญหาการจราจร และบรรลุผลสําเร็จเป็นรูปธรรมตามที่นโยบายกําหนด
3. ให้ จท. จัดเตรียมข้อมูลประชาสัมพันธ์ ได้แก่ อัตราค่าระวาง ระยะเวลาที่ใช้ในการเดินทาง การบริหารจัดการ และประโยชน์ที่ได้รับ รวมทั้งจัดทําข้อมูลสถิติเปรียบเทียบระยะเวลาและต้นทุนของการขนส่งและเดินทางทั้งทางน้ําและทางบกระหว่างจังหวัดชลบุรี – จังหวัดสงขลา ทั้งในส่วนของรถบรรทุกและรถยนต์ส่วนบุคคล เพื่อประโยชน์ของผู้ประกอบการขนส่งและบริษัทขนส่งในการพิจารณาคัดเลือกเส้นทางที่เหมาะสม
ทั้งนี้ การคมนาคมขนส่งทางน้ําในเส้นทางดังกล่าว จะสามารถเชื่อมโยงระเบียงเศรษฐกิจพิเศษภาคตะวันออก (Eastern Economic Corridor : EEC) เข้ากับระเบียงเศรษฐกิจภาคใต้ (Southern Economic Corridor : SEC) ช่วยเพิ่มศักยภาพการขนส่งทางน้ํา ลดต้นทุนและอุบัติเหตุจากการขนส่งทางบก รวมทั้งลดปัญหามลพิษฝุ่นละออง PM 2.5 ได้อย่างยั่งยืน โดย จท. จะบูรณาการร่วมกับภาคเอกชน เพื่อขับเคลื่อนการดําเนินงานตามนโยบายดังกล่าวให้ประสบผลสําเร็จและเกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่งที่จะสิ้นสุดในวันที่ 31 มีนาคม 2564
วันจันทร์ที่ 22 มีนาคม 2564
ความคืบหน้าโครงการคนละครึ่งที่จะสิ้นสุดในวันที่ 31 มีนาคม 2564
ความคืบหน้าล่าสุดของโครงการคนละครึ่ง ณ วันที่ 21 มีนาคม 2564 มีร้านค้าลงทะเบียนเข้าร่วมโครงการกว่า 1.5 ล้านร้านค้า และมีผู้ใช้สิทธิจํานวน 14,793,502 คน โดยเป็นการใช้จ่าย 3,000 บาทขึ้นไป จํานวน 12,530,056 คน และใช้จ่ายครบ 3,500 บาท จํานวน 6,315,918 คน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่งประสบความสําเร็จเป็นอย่างสูงในการส่งเสริมการบริโภคภายในประเทศ และฟื้นฟูเศรษฐกิจจนถึงระดับฐานรากทั่วประเทศ โดยความคืบหน้าล่าสุดของโครงการคนละครึ่ง ณ วันที่ 21 มีนาคม 2564
มีร้านค้าลงทะเบียนเข้าร่วมโครงการกว่า 1.5 ล้านร้านค้า และมีผู้ใช้สิทธิจํานวน 14,793,502 คน โดยเป็นการใช้จ่าย 3,000 บาทขึ้นไป จํานวน 12,530,056 คน และใช้จ่ายครบ 3,500 บาท จํานวน 6,315,918 คน ยอดการใช้จ่ายสะสม 98,860 ล้านบาท แบ่งเป็นเงินที่ประชาชนจ่าย 50,610.3 ล้านบาท และภาครัฐร่วมจ่ายอีก 48,249.7 ล้านบาท โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สมุทรปราการ สงขลา และเชียงใหม่
ทั้งนี้ โครงการคนละครึ่งจะสิ้นสุดในวันที่ 31 มีนาคม 2564 จึงขอเชิญชวนให้ประชาชนที่ยังมีวงเงินเหลือเร่งใช้จ่ายให้ครบ 3,500 บาท หากพ้นกําหนดดังกล่าวจะไม่สามารถใช้สิทธิวงเงินที่เหลือได้ ซึ่งนอกจากจะเป็นการรักษาสิทธิของท่านแล้ว ยังเป็นการช่วยสนับสนุนการฟื้นฟูเศรษฐกิจฐานรากผ่านการบริโภคภายในประเทศอีกด้วย
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1122 (24 ชั่วโมง)
รัฐบาลไทย-ข่าวทำเนียบรัฐบาล-ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
วันพฤหัสบดีที่ 25 มีนาคม 2564
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
...
ร้านค้าปลีกใกล้บ้าน หรือที่เรียกติดปากว่า “ร้านโชวห่วย” ถือเป็นเศรษฐกิจระดับชุมชนที่ช่วยสร้างรายได้ สร้างอาชีพให้กับประชาชนมาอย่างยาวนาน และเพื่อให้ร้านค้าเหล่านี้อยู่รอดท่ามกลางการแข่งขันของผู้ประกอบการรายใหญ่ รัฐบาลจึงตั้งเป้าพัฒนาและยกระดับร้านค้าปลีกธรรมดาสู่สมาร์ทโชวห่วยที่ “ซื้อง่าย ถูกใจ ใกล้บ้าน”
.
6 เดือนนับจากนี้ (เม.ย. – ก.ย. 64) จะเป็นโอกาสทองของร้านโชวห่วยกว่า 3,500 ร้านทั่วประเทศ ที่จะมีผู้เชี่ยวชาญลงพื้นที่ให้ความรู้เรื่องการประกอบธุรกิจ บัญชี ภาษี และเทคนิคการปรับปรุงร้านค้าให้ทันสมัย สวยงาม เพื่อดึงดูดลูกค้าและเข้าถึงความต้องการของผู้บริโภคอย่างแท้จริง รวมถึงจะได้รับโปรโมชันพิเศษจากผู้ผลิตและผู้แทนจําหน่าย สถาบันการเงินต่าง ๆ และบริการเสริมเพิ่มรายได้ เช่น ตู้น้ําดื่ม ตู้เติมเงิน บริการเดลิเวอรี เป็นต้น
.
นอกจากจะได้เป็น “สมาร์ทโชวห่วย” แล้ว ช่วงนี้ยังมีมาตรการกระตุ้นเศรษฐกิจต่าง ๆ ทั้งบัตรสวัสดิการแห่งรัฐ โครงการคนละครึ่ง/ เราชนะ/ ม.33 เรารักกัน ที่จะช่วยเพิ่มยอดขายสร้างรายได้ให้ร้านค้า เพื่อขับเคลื่อนเศรษฐกิจในระดับฐานรากอีกด้วย
.
ผู้สนใจสามารถสอบถามรายละเอียดเพิ่มเติมได้ที่ กรมพัฒนาธุรกิจการค้า โทร. 02-547-5986 หรือเว็บไซต์www.dbd.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.ระดมผู้เชี่ยวชาญ เร่งวิจัยวัคซีนโควิด 19 คาด 1-2 เดือนได้ผลเรื่องการสร้างภูมิคุ้มกันโรค
วันพุธที่ 17 มีนาคม 2564
สธ.ระดมผู้เชี่ยวชาญ เร่งวิจัยวัคซีนโควิด 19 คาด 1-2 เดือนได้ผลเรื่องการสร้างภูมิคุ้มกันโรค
กระทรวงสาธารณสุข ระดมผู้เชี่ยวชาญเร่งศึกษาวิจัยวัคซีนโควิด 6 ด้าน อาทิ ประสิทธิผล ความปลอดภัย  การสร้างภูมิคุ้มกันโรค การติดตามเชื้อกลายพันธุ์ คาด 1-2 เดือนได้ผลเรื่องการสร้างภูมิคุ้มกันโรค เป็นข้อมูลให้ผู้บริหารประเทศกําหนดนโยบาย วางแผนเปิดประเทศ
กระทรวงสาธารณสุข ระดมผู้เชี่ยวชาญเร่งศึกษาวิจัยวัคซีนโควิด 6 ด้าน อาทิ ประสิทธิผล ความปลอดภัย การสร้างภูมิคุ้มกันโรค การติดตามเชื้อกลายพันธุ์ คาด 1-2 เดือนได้ผลเรื่องการสร้างภูมิคุ้มกันโรค เป็นข้อมูลให้ผู้บริหารประเทศกําหนดนโยบาย วางแผนเปิดประเทศอย่างปลอดภัย ส่วนกรณีตลาดย่านบางแค ยังค้นหาเชิงรุกอย่างต่อเนื่อง นําผู้ติดเชื้อเข้าสู่การรักษาไม่ให้เกิดการแพร่เชื้อต่อ ยืนยัน กทม.มีเตียง 1,867 เตียง เพียงพอรองรับผู้ติดเชื้อได้
วันนี้ (17 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ กล่าวถึงการศึกษาวิจัยการฉีดวัคซีนโควิด 19 ว่าคณะกรรมการอํานวยการบริหารจัดการการให้วัคซีนโควิด 19 มีคณะทํางานด้านวิชาการ ศึกษาวิจัยผลการให้วัคซีนโควิด 19 เพื่อเสนอนโยบายต่อผู้บริหารประเทศ ให้คนไทยได้รับวัคซีนที่ผ่านการรับรองแล้ว มีความปลอดภัย เกิดภูมิต้านทานโรค และเข้าถึงวัคซีนอย่างเป็นธรรม โดยวางกรอบการศึกษา 6 ด้าน ได้แก่ 1.นโยบาย/ระบบการให้วัคซีน เช่น การทําวัคซีนพาสปอร์ตเพื่อรองรับการเปิดประเทศ มีโครงการประเมินเทคโนโลยีและนโยบายด้านสุขภาพ (HITAP) ดําเนินการศึกษาเรื่องข้อกําหนดวัคซีนพาสปอร์ตของ 10 ประเทศอาเซียน สถาบันประสาทวิทยาศึกษาผลข้างเคียงของวัคซีนต่อระบบประสาท เป็นต้น
2.ประสิทธิผล/ภูมิคุ้มกัน เพื่อให้ได้ตัวเลขประสิทธิผลของคนไทย โดย รพ.จุฬาลงกรณ์ศึกษาภูมิคุ้มกันในประชากรทั่วไป รพ.ศิริราชศึกษาในบุคลากรสาธารณสุข รพ.รามาธิบดีศึกษาในผู้ป่วยโรคไต และกรมการแพทย์ศึกษาในผู้ป่วยมะเร็ง 3.การบริหารแผนงาน มีการศึกษาเรื่องการลดระยะเวลาการกักตัวคนเดินทางเข้าประเทศ 4.การประกันควบคุมคุณภาพและความปลอดภัย โดยกรมวิทยาศาสตร์การแพทย์ 5.การสื่อสารสู่สาธารณะ โดยสํานักงานปลัดกระทรวงสาธารณสุข และ 6.การติดตามเชื้อกลายพันธุ์
“การวิจัยทั้งหมดได้รับทุนสนับสนุนจากสํานักงานคณะกรรมการวิจัยแห่งชาติ (วช.) ประมาณเกือบ 50 ล้านบาท คาดว่า 1-2 เดือนข้างหน้าจะมีผลการศึกษาเรื่องภูมิคุ้มกันออกมาก่อนว่า ผลการใช้วัคซีนโควิด 19 ในคนไทยเป็นอย่างไร เหมือนในต่างประเทศหรือไม่” นายแพทย์สมศักดิ์กล่าว
สําหรับกรณีตลาดย่านบางแคที่พบผู้ติดเชื้อ 200-300 ราย ยังมีการค้นหาเชิงรุกอย่างต่อเนื่อง นําผู้ติดเชื้อเข้าสู่การรักษาทั้งหมดเพื่อไม่ให้เกิดการแพร่เชื้อต่อ ซึ่งขณะนี้กรุงเทพมหานครมีเตียง 1,867 เตียง ใช้ดูแลผู้ป่วย 274 เตียง เหลืออยู่ 1,593 เตียง ถือว่าเพียงพอที่จะรองรับผู้ติดเชื้อได้
**************************************** 17 มีนาคม 2564
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม ชูเรือนจำเอกชน ลดความแออัด - สู่มาตรฐานสากล
วันศุกร์ที่ 5 มีนาคม 2564
ผู้ช่วยรัฐมนตรีประจํากระทรวงยุติธรรม ชูเรือนจําเอกชน ลดความแออัด - สู่มาตรฐานสากล
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เข้าร่วมประชุมคณะกรรมการเพื่อศึกษาและกําหนดแนวทางการจัดตั้งเรือนจําเอกชน
ในวันพุธที่ ๓ มีนาคม ๒๕๖๔ เวลา ๑๓.๓๐ น. ณ ห้องประชุม ๑๐ - ๐๘ ชั้น ๑๐ อาคารกระทรวงยุติธรรม ถนนแจ้งวัฒนะ กรุงเทพฯ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เข้าร่วมประชุมคณะกรรมการเพื่อศึกษาและกําหนดแนวทางการจัดตั้งเรือนจําเอกชน โดยมี พันตํารวจโท ดร. พงษ์ธร ธัญญสิริ ผู้อํานวยการสํานักงานกิจการยุติธรรม เป็นประธานการประชุม และมีผู้ทรงคุณวุฒิ ประกอบด้วย นายโฆสิต สุวินิจจิต ที่ปรึกษาคณะกรรมการเพื่อศึกษาและกําหนดแนวทางการจัดตั้งเรือนจําเอกชน พร้อมด้วย นายสฤษฎ์พงษ์ เกี่ยวข้อง สมาชิกสภาผู้แทนราษฎรจังหวัดกระบี่​ ผู้ตั้งกระทู้ถามในที่ประชุมสภาผู้แทนราษฎร​ในประเด็นการตั้งเรือนจําเอกชน​ ผู้แทนจากหน่วยงานที่เกี่ยวข้อง อาทิ กรมคุ้มครองสิทธิและเสรีภาพ กรมคุมประพฤติ กรมพินิจและคุ้มครองเด็กและเยาวชน กรมราชทัณฑ์ เข้าร่วมประชุม
นายสามารถ กล่าวว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายที่จะจัดตั้งองค์การเอกชน (Private Prison) เพื่อลดความแออัดในเรือนจําและแก้ไขฟื้นฟูพฤตินิสัยผู้ต้องขัง เพื่อให้เกิดประโยชน์สูงสุดต่อทางราชการ โดยได้ลงนามในคําสั่งกระทรวงยุติธรรมที่ ๖๐/๒๕๖๔ ลงวันที่​ ๑๙ กุมภาพันธ์​ ๒๕๖๔ เรื่อง แต่งตั้งคณะกรรมการเพื่อศึกษาและกําหนดแนวทางการจัดตั้งเรือนจําเอกชน ทําหน้าที่ ศึกษา วิเคราะห์ข้อมูลเอกสารทางวิชาการ รวมถึงบทบัญญัติของกฎหมายในประเทศและต่างประเทศ ตลอดจนผลกระทบต่างๆที่เกิดขึ้นจากการดําเนินงาน และพิจารณากําหนดแนวทาง ข้อเสนอแนะที่เกี่ยวกับการจัดตั้งเรือนจําเอกชน โดยมีตนเป็นที่ปรึกษา และโฆษก ปลัดกระทรวงยุติธรรม เป็นที่ปรึกษา ผู้อํานวยการสํานักงานกิจการยุติธรรม เป็นเลขานุการ
การจัดตั้งเรือนจําเอกชนจะต้องศึกษาข้อมูลรอบด้านอย่างรอบคอบ โดยรัฐบาลไม่ควรแบกรับต้นทุนการดูแลผู้ต้องขังทุกประเภท โดยเฉพาะอย่างยิ่ง โทษจําคุกสถานเบา ไม่ควรอยู่ปะปนกับโทษสถานหนักเพราะอาจทําให้เกิดการเรียนรู้พฤติกรรมไม่พึงประสงค์ได้ เพราะปัจจุบันประเทศไทยประสบปัญหาผู้ต้องขังล้นเรือนจํา ขาดแคลนอัตรากําลังผู้คุม ขาดรูปแบบวิธีการปฏิบัติต่อผู้ต้องขังที่ชัดเจน ส่งผลกระทบต่อการแก้ไขฟื้นฟูพฤตินิสัยผู้ต้องขัง โดยเรือนจําเอกชนจะเป็นทางเลือกหนึ่งในการลดความแออัดในเรือนจํา ซึ่งการแข่งขันของภาคเอกชน จะช่วยยกระดับการดูแลผู้ต้องขังให้มีมาตรฐานสากล ภายใต้การแก้ไขกฎหมายที่เกี่ยวข้องให้ทันสมัยสอดคล้องกับสภาพสังคมในปัจจุบัน โดยต้องมีผลการศึกษาให้ชัดเจนโดยต้องเทียบเคียงกับในต่างประเทศ เช่น ประเทศสหรัฐอเมริกาและ แอฟริกาใต้​ เป็นต้น ซึ่งการประชุมครั้งหน้าจะนําข้อมูลเหล่านี้มาหารือในที่ประชุมอีกครั้ง
รัฐบาลไทย-ข่าวทำเนียบรัฐบาล-‘รมช.ประภัตร’ ดันด่านพรมแดนพุน้ำร้อนเป็นศูนย์กลางนำเข้า-ส่งออกสินค้าของประเทศ
วันศุกร์ที่ 5 มีนาคม 2564
‘รมช.ประภัตร’ ดันด่านพรมแดนพุน้ําร้อนเป็นศูนย์กลางนําเข้า-ส่งออกสินค้าของประเทศ
‘รมช.ประภัตร’ ดันด่านพรมแดนพุน้ําร้อนเป็นศูนย์กลางนําเข้า-ส่งออกสินค้าของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ รับฟังบรรยายสรุปการดําเนินงานของจุดผ่านแดนถาวรพุน้ําร้อน และด่านกักกันสัตว์ พร้อมติดตามความคืบหน้าโครงการนิคมอุตสาหกรรม พุน้ําร้อน ณ สํานักงานศุลกากรบ้านพุน้ําร้อน ต.บ้านเก่า อ.เมือง จ.กาญจนบุรี โดยมี ร้อยโท ทศพล ไชยโกมินทร์ รองผู้ว่าราชการจังหวัดกาญจนบุรี ให้การต้อนรับ พร้อมด้วย ที่ปรึกษาและคณะทํางาน รมช.เกษตรฯ นายอาชว์ชัยชาญ เลี้ยงประยูร อธิบดีกรมการข้าว นายสุรเดช สมิเปรม รองอธิบดีกรมปศุสัตว์ นายครรชิต สุขเสถียร รองเลขาธิการ มกอช. ดร.มณเฑียร อินทร์น้อย ผู้อํานวยการองค์การสะพานปลา ตลอดจนผู้บริหาร และเจ้าหน้าที่หน่วยงานที่เกี่ยวข้อง เข้าร่วม จากนั้น รมช.เกษตรฯ นําคณะลงพื้นที่เพื่อตรวจเยี่ยมจุดผ่านแดนถาวรพุน้ําร้อน ต.บ้านเก่า อ.เมือง จ.กาญจนบุรี ที่มีการนําเข้าสินค้าเกษตรที่สําคัญจากเมียนมาร์ อาทิ ปลาหมึก และหอมแดง เป็นต้น
นายประภัตร กล่าวว่า คณะรัฐมนตรีมีมติ เมื่อวันที่ 20 พฤษภาคม 2555 เห็นชอบการเปิดจุดผ่านแดนถาวรบ้านพุน้ําร้อน เพื่อเสริมสร้างความสัมพันธ์อันดีระหว่างประเทศไทยกับสาธารณรัฐแห่งสหภาพเมียนมาร์ และเป็นการสนับสนุนพัฒนาเศรษฐกิจการค้าและการท่องเที่ยว เพื่อเป็นการรองรับเข้าสู่ประชาคมอาเซียน จึงประกาศเปิดจุดผ่านแดนถาวรบ้านพุน้ําร้อนราชอาณาจักรไทย ตรงข้ามบ้านทิกิ เมืองทวาย สาธารณรัฐแห่งสหภาพเมียนมาร์ขึ้น
สําหรับด่านศุลกากรพุน้ําร้อนเป็นด่านพรมแดนอยู่ในการดูแลของด่านศุลกากรสังขละบุรี รับผิดชอบดูแลด่านพรมแดนหลัก 2 แห่ง ได้แก่ ด่านพรมแดนพระเจดีย์สามองค์ และด่านพรมแดนพุน้ําร้อน โดยในปี 2563 มีสินค้าปศุสัตว์นําเข้า ได้แก่ โค 2,778 ตัว กระบือ 379 ตัว สินค้าส่งออก ได้แก่ สุกร 1,967 ตัว ไก่ 1,308,757 ตัว และชิ้นส่วนไก่ 373,500 ตัว สําหรับแนวโน้มการส่งออกชิ้นส่วนไก่และไก่มีชีวิตลดลง ส่งผลกระทบต่อผู้ประกอบการที่เลี้ยงไก่เนื้อใน จ.กาญจนบุรี ที่เลี้ยงเป็นอันดับ 3 ของประเทศ
“ด่านพุน้ําร้อนถือเป็นด่านที่สําคัญแห่งหนึ่ง มีการขนถ่ายสินค้าระหว่างประเทศได้เป็นได้ดี อย่างไรก็ตามพื้นที่ดังกล่าวเป็นพื้นที่เขตเศรษฐกิจพิเศษ 8,000 กว่าไร่ แบ่งเป็นพื้นที่อุตสาหกรรม 2,900 ไร่ ซึ่งจะต้องพัฒนาโครงสร้างพื้นฐานให้มีความพร้อมทั้งด้านสาธารณูปโภค เพื่อให้ผู้ค้าเข้ามาใช้ประโยชน์ในพื้นที่ได้สะดวกยิ่งขึ้น รวมทั้งให้ ส.ป.ก. สํารวจพื้นที่ที่ยังไม่ได้ทําประโยชน์เพื่อให้เกษตกรทําการเกษตรและเลี้ยงสัตว์ สร้างรายได้ภายใต้สินเชื่อธุรกิจชุมชนสร้างไทย (กู้ 1 ล้าน ดอกเบี้ย 100 บาทต่อปี) พร้อมทั้งให้กรมชลประทานสํารวจแหล่งน้ําในพื้นเพื่อรองรับการเกษตร เชื่อว่าหากสําเร็จจะเป็นศูนย์กลางการส่งออกและนําเข้า ของประเทศ เนื่องจากมีความได้เปรียบ เส้นทางสมบูรณ์ ติดกับกรุงเทพฯ ทั้งยังส่งผลให้เศรษฐกิจในประเทศดีขึ้นด้วย” นายประภัตร กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871